Mäntyharjun Kirkonkylällä ja Asemankylällä on merkittävä sija paikkakunnan historiassa. Opastettu vajaan kolmen tunnin pituinen pyöräillen toteutettu kierros vie osallistujan syvälle Mäntyharjun historiaan. Kierros soveltuu kaikenikäisille, joilla on mahdollisuus rauhalliseen tahtiin (noin 14 km/h) pyöräillä 15 kilometrin matka välillä pysähtyen kuulemaan väläyksiä Mäntyharjun historiasta ja synnystä sekä historiallisista kohteista reitin varrella. Reitti on hyväkuntoinen ja soveltuu hyvin pyöräilyyn kaikenlaisilla polkupyörillä. Niin tavallisella ”mummonpyörällä” kuin sähköavusteisella menopelillä. Asvalttitietä on reitistä noin 8 km, hiekkatietä noin 7 km ja hyväkuntoista polkua noin 250 metriä. Tule kuulemaan mitä tapahtui Pyhävedellä helluntaina vuonna 1820 ja mikä on Kiepinsalmen rooli Mäntyharjun kehityksessä sekä paljon muuta mielenkiintoista. Kierros alkaa Urheilutalo Kisalan pysäköintipaikalta padel-kentän vierestä ja päättyy samaan paikkaan. Kierroksen aikana pysähdytään 15 eri paikassa kuulemaan väläyksiä Mäntyharjun historiasta, joka on itsenäisen Suomen ohella myös eri aikakausina osa Ruotsin ja Venäjän historiaa. Mukaan polkupyöräkierrokselle on hyvä ottaa pieni määrä juotavaa ja sään mukainen vaatetus sekä pyöräilykypärä. Kierroksen vetäjänä toimii Markku Sohlman, joka on monille tuttu myös Kurkilahden rantojen hitoriakierroksista. Fillarikierrokset mahdollistaa Mäntyharjun kunnan toteuttama ja EU:n osarahoittama SAMPO-matkailuhanke.
Fillarilla Mäntyharjun kulttuurimiljöössä
Mäntyharjun Kirkonkylällä ja Asemankylällä on merkittävä sija paikkakunnan